b'\n_START_ARTICLE_\nMarian Rivera\n_START_SECTION_\nBiograpiya\n_START_PARAGRAPH_\nIpinanganak si Rivera sa Madrid, Espanya. Ang kanyang mga magulang ay sina Fransisco Javier Gracia Alonso, isang Kastila, at Amalia Rivera, isang Pilipina mula sa Kabite. Matapos maghiwalay ang kanyang mga magulang\xe2\x80\x94dalawang taon pagkatapos siyang isilang, iniuwi siya ng kanyang ina sa Pilipinas kung saan siya lumaki. Subalit, ang kanyang ina ay kailangang umalis upang ipagpatuloy ang paghahanapbuhay sa ibang bansa\xe2\x80\x94naiwan si Marian sa kanyang lolang si Francisca Rivera sa bayan ng Bacoor, Cavite. Nag-aral ng Elementarya at Sekondarya si Rivera sa Saint Francis of Assisi College System. Samantalang tinapos naman niya ang kolehiyo sa De La Salle University Dasmari\xc3\xb1as sa ilalim ng programang Batsilyer sa Sining sa Sikolohiya.\n_START_SECTION_\nTrabaho\n_START_PARAGRAPH_\nNagsimula siya bilang isang Model sa mga patalastas (commercial). Pagkatapos niyang pumirma sa TAPE Inc., nagsimula na siyang umarte at nakasama siya sa tatlong palabas tuwing hapon sa GMA Network: Kung Mamahalin Mo Lang Ako, Agawin Mo Man Ang Lahat, at Pinakamamahal, kung saan nakatambal niya si Oyo Boy Sotto, anak nina Dina Bonnevie at Vic Sotto. Ang pinakamalaking ginampanan niya ay nang mapunta sa kanya ang MariMar, ang remake na ginampanan noon ni Thal\xc3\xada. Ang GMA Network Executives ay tinawag siyang Then Next Big Star (Ang Susunod na Malaking Bituin).'